

ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มกราคม 2๕65

เรื่อง ขอความอนุเคราะห์ประชาสัมพันธ์ เชิญชวนศึกษาเรียนรู้ในอุทยานสิ่งแวดล้อมนานาชาติสิรินธร และ
 .โครงการพระราชดำริในจังหวัดเพชรบุรี

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสืออุทยานสิ่งแวดล้อมนานาชาติสิรินธร ที่ อนส 842/2564

 ลงวันที่ 24 ธันวาคม 2564 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากอุทยานสิ่งแวดล้อมนานาชาติสิรินธรว่า
มีที่ตั้งอยู่ในค่ายพระรามหก อำเภอชะอำ จังหวัดเพชรบุรี บริหารจัดการโดยมูลนิธิอุทยานสิ่งแวดล้อมนานาชาติสิรินธร ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี เป็นศูนย์เรียนรู้และปลุกจิตสำนึกในด้านการอนุรักษ์พลังงาน ทรัพยากรธรรมชาติและสิ่งแวดล้อม ตามแนวพระราชดำริ ให้แก่ นักเรียน เยาวชน และประชาชนทั่วไปทั้งชาวไทยและชาวต่างประเทศ โดยมีแหล่งเรียนรู้ต่างๆ ให้ผู้สนใจได้เข้ามาศึกษาเรียนรู้ อาทิ นิทรรศการพลังงานเพื่อสิ่งแวดล้อม แหล่งเรียนรู้ระบบบำบัดน้ำเสีย แหล่งเรียนรู้หลักปรัชญาของเศรษฐกิจพอเพียง สวนป่าชายเลนทูลกระหม่อม ซึ่งเป็นป่าชายเลนที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงปลูกไว้เมื่อปี พ.ศ. ๒๕๓๗ จนกระทั่งมีสภาพอุดมสมบูรณ์และสวยงามในปัจจุบัน
เป็นแหล่งท่องเที่ยวเชิงนิเวศที่สำคัญแห่งหนึ่งของประเทศ นอกจากนี้ อุทยานสิ่งแวดล้อมนานาชาติสิรินธร
ยังได้รับมาตรฐานความปลอดภัยด้านสุขอนามัย (SHA) โดยมีสิ่งอำนวยความสะดวกให้แก่หน่วยงานต่าง ๆ
ที่สนใจได้เข้ามาใช้บริการด้วย อาทิ บ้านพัก สถานที่จัดประชุมสัมมนา การประกอบเลี้ยงอาหาร และการจัดกิจกรรมเพื่อสังคม (CSR) และบริเวณพื้นที่ใกล้เคียงยังมีแหล่งศึกษาเรียนรู้ของโครงการตามพระราชดำริ
ที่สำคัญหลายแห่งที่ควรค่าแก่การเข้าศึกษาเรียนรู้ด้วย รายละเอียดปรากฏตามสิ่งที่ส่งมาด้วย

ในการนี้ กรมส่งเสริมการปกครองท้องถิ่นขอความร่วมมือจังหวัดประชาสัมพันธ์เชิญชวน
องค์กรปกครองส่วนท้องถิ่นศึกษาเรียนรู้ในอุทยานสิ่งแวดล้อมนานาชาติสิรินธร และโครงการพระราชดำริ
ในจังหวัดเพชรบุรี

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ saraban@dla.go.th.